150. löggjafarþing 2019–2020.

Þingskjal 978 — 595. mál.

Fyrirspurn

til fjármála- og efnahagsráðherra um fjármagnstekjuskatt af inneignarvöxtum
skuldara vegna endurútreiknings lána.

Frá Líneik Önnu Sævarsdóttur.

1.	Í hve mörgum tilfellum frá og með árinu 2012 hafa inneignarvextir skuldara sem mynd
ast hafa vegna endurgreiðslu fjármálafyrirtækja í kjölfar endurútreiknings lána með ólögmæta gengistryggingu, sbr. ákvæði til bráðabirgða XL í lögum um tekjuskatt, nr. 90/2003, verið taldir skuldara til fjármagnstekna? Hver er heildarfjárhæð fjármagns
tekjuskatts sem innheimtur hefur verið á þessum grundvelli? Svar óskast sundurliðað eftir tekjuárum.

2.	Hefur framkvæmd skattheimtu á þessum grundvelli verið breytt í kjölfar úrskurðar yfir
skattanefndar í máli nr. 239/2016?

3.	Telur ráðherra koma til greina að breyta lögum í þá veru að fyrrgreindir inneignarvextir teljist ekki til fjármagnstekna, líkt og kveðið er á um fyrir árin 2010–2011 í ákvæði til bráðabirgða XL í lögum um tekjuskatt, og eftir atvikum að endurgreiða skuli fjármagns
tekjuskatt sem greiddur hefur verið á framangreindum forsendum?

4.	Hafa komið upp vandkvæði við framkvæmd ákvæðis til bráðabirgða XL í lögum um tekjuskatt?

Skriflegt svar óskast.